
Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā
Izdarīt Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (Latvijas Republikas Saeimas un Ministru Kabineta Ziņotājs, 2008, 16. nr.; 2009, 2. nr.; Latvijas Vēstnesis, 2009, 196., 205. nr.; 2011, 60. nr.; 2012, 100. nr.; 2013, 187., 227. nr.; 2014, 172., 257. nr.; 2015, 124. nr.; 2016, 31., 115. nr.; 2017, 132., 222. nr.; 2018, 89., 220. nr.; 2019, 129. nr.; 2021, 121.B, 193. nr.; 2022, 207. nr.; 2023, 231. nr.; 2024, 196. nr.; 2025, 244. nr.; 2026, 36. nr.) šādus grozījumus:
1. Aizstāt 1. panta pirmās daļas 7. punkta "m" apakšpunktā vārdus "kurai Patērētāju tiesību aizsardzības centrs izsniedz" ar vārdiem "kura saskaņā ar Patērētāju tiesību aizsardzības likumu ir saņēmusi".
2. 45. pantā:
aizstāt pirmās daļas 1. punktā vārdus "un valūtu tirdzniecības sabiedrības" ar vārdiem "valūtu tirdzniecības sabiedrības un personas, kuras nodarbojas ar patērētāja kreditēšanu un kuras saskaņā ar Patērētāju tiesību aizsardzības likumu ir saņēmušas speciālo atļauju (licenci) kreditēšanas pakalpojumu sniegšanai";
izslēgt 2.1 daļas 1. punktu.
3. Izslēgt 78. panta vienpadsmitajā daļā vārdus "un Patērētāju tiesību aizsardzības centrs".
4. Papildināt pārejas noteikumus ar 83. un 84. punktu šādā redakcijā:
"83. Līdz 2026. gada 31. decembrim saskaņā ar šo likumu uzsāktās un nepabeigtās lietas pret personām, kuras saskaņā ar Patērētāju tiesību aizsardzības likumu ir saņēmušas speciālo atļauju (licenci) kreditēšanas pakalpojumu sniegšanai, Patērētāju tiesību aizsardzības centrs pabeidz, piemērojot tās tiesību normas, kas bija spēkā attiecīgās lietas uzsākšanas dienā.
84. Patērētāju tiesību aizsardzības centrs informē Eiropas Banku iestādi par tā pieņemtajiem lēmumiem lietās, kas uzsāktas līdz 2026. gada 31. decembrim, par kredītiestādēm un finanšu iestādēm piemērotajām sankcijām, kā arī lēmuma par sankciju piemērošanu pārsūdzēšanu, pārsūdzības iznākumu un lēmumu par sankciju atcelšanu."
Likums stājas spēkā 2027. gada 1. janvārī.

